erhwenkuo/poetry-chinese-zhtw huggingface dataset:
雪謗後逢李叔度
作者：盧綸（唐）

相逢空握手，往事不堪思。見少情難盡，愁深語自遲。草生分路處，雨散出山時。強得寬離恨，唯當說後期。
春日過李侍禦
作者：盧綸（唐）

高柳滿春城，東園有鳥聲。折花朝露滴，漱石野泉清。心許陶家醉，詩逢謝客呈。應憐末行吏，曾是魯諸生。
出山逢耿湋
作者：盧綸（唐）

雲雪離披山萬裡，別來曾住最高峰。暫到人間歸不得，長安陌上又相逢。
題金吾郭將軍石伏茅堂
作者：盧綸（唐）

雲戟曙沉沉，軒墀清且深。家傳成棟美，堯寵結茅心。玉佩多依石，油幢亦在林。爐香諸洞暖，殿影眾山陰。草奏風生筆，筵開雪滿琴。客從龍闕至，僧自虎溪尋。蕭灑延清賞，風流會素襟。終朝息塵步，一醉間華簪。
題賈山人園林
作者：盧綸（唐）

竹影朦朧松影長，素琴清簟好風涼。連春詩會煙花滿，長沙流謫君非遠，莫遣英名負洛陽。
秋夜同暢當宿藏公院
作者：盧綸（唐）

禮足一垂淚，醫王知病由。風螢方喜夜，露槿已傷秋。顧以兒童愛，每從仁者求。將祈竟何得，滅跡在緇流。
重同暢當奘公院聞琴
作者：盧綸（唐）

誤以音聲祈遠公，請將徽軫付秋風。漾漾硤流吹不盡，月華如在白波中。
同耿湋宿陸澧旅舍
作者：盧綸（唐）

當軒雲月開，清夜故人杯。擁褐覺霜下，抱琴聞雁來。迎風君顧步，臨路我遲回。雙鬢共如此，此歡非易陪。
題苗員外竹間亭
作者：盧綸（唐）

高甃絕行塵，開簾似有春。風傾竹上雪，山對酒邊人。步暖先逢日，書空遠見鄰。還同內齋暇，登賞及諸姻。
奉陪侍中登白樓
作者：盧綸（唐）

高樓倚玉梯，朱檻與雲齊。顧盼親霄漢，談諧息鼓鼙。洪河斜更直，野雨急仍低。今日陪尊俎，唯當醉似泥。
九日奉陪侍郎登白樓
作者：盧綸（唐）

碧霄孤鶴發清音，上宰因添望闕心。睥睨三層連步障，此日所從何所問，儼然冠劍擁成林。
春日喜雨奉和馬侍中宴白樓
作者：盧綸（唐）

鸛鶴相呼綠野寬，鼎臣閑倚玉欄幹。洪河擁沫流仍急，今朝醉舞共鄉老，不覺傾欹獬豸冠。
奉陪侍中游石筍溪十二韻
作者：盧綸（唐）

朝日照靈山，山溪浩紛錯。圖書無舊記，鯀禹應新鑿。雙壁瀉天河，一峰吐蓮萼。潭心亂雪卷，巖腹繁珠落。彩蛤攢錦囊，芳蘿嫋花索。猿群曝陽嶺，龍穴腥陰壑。靜得漁者言，閑聞洞仙博。欹松倚朱幰，廣石屯油幕。國泰事留侯，山春縱康樂。間關殊狀鳥，爛熳無名藥。欲驗少君方，還吟大隱作。旌幢不可駐，古塞新沙漠。
九日奉陪侍中宴白樓
作者：盧綸（唐）

露白菊氛氳，西樓盛襲文。玉筵秋令節，金鉞漢元勳。說劍風生座，抽琴鶴繞雲。謏儒無以答，願得備前軍。
九日奉陪侍中宴後亭
作者：盧綸（唐）

玉壺傾菊酒，一顧得淹留。彩筆徵枚叟，花筵舞莫愁。管絃能駐景，松桂不停秋。為謝蓬蒿輩，如何霜霰稠。
九日奉陪令公登白樓同詠菊
作者：盧綸（唐）

瓊尊猶有菊，可以獻留侯。願比三花秀，非同百卉秋。金英分蕊細，玉露結房稠。黃雀知恩在，銜飛亦上樓。
奉陪渾侍中上巳日泛渭河
作者：盧綸（唐）

青舸錦帆開，浮天接上臺。晚鶯和玉笛，春浪動金罍。舟楫方朝海，鯨鯢自曝腮。應憐似萍者，空逐榜人回。
奉陪侍中春日過武安君廟
作者：盧綸（唐）

長裾間貔虎，遺廟盛攀登。白羽三千騎，紅林一萬層。元臣達幽契，祝史告明徵。撫坐悲今古，瞻容感廢興。回風卷叢柏，驟雨濕諸陵。倏忽煙花霽，當營看月生。
過玉真公主影殿
作者：盧綸（唐）

夕照臨窗起暗塵，青松繞殿不知春。君看白髮誦經者，半是宮中歌舞人。
題嘉祥殿南溪印禪師壁畫影堂
作者：盧綸（唐）

雙屐參差錫杖斜，衲衣交膝對天花。瞻容悟問修持劫，似指前溪無數沙。
題伯夷廟
作者：盧綸（唐）

中條山下黃礓石，壘作夷齊廟裡神。落葉滿階塵滿座，不知澆酒為何人。
早春遊樊川野居卻寄李端校書兼呈崔峒補闕司空曙主簿耿湋拾遺
作者：盧綸（唐）

白水遍溝塍，青山對杜陵。晴明人望鶴，曠野鹿隨僧。古柳連巢折，荒堤帶草崩。陰橋全覆雪，瀑溜半垂冰。鬥鼠搖松影，遊龜落石層。韶光偏不待，衰敗巧相仍。桂樹曾爭折，龍門幾共登。琴師阮校尉，詩和柳吳興。舐筆求書扇，張屏看畫蠅。卜鄰空遂約，問卦獨無徵。投足經危路，收才遇直繩。守農窮自固，行樂病何能。掩帙蓬蒿晚，臨川景氣澄。颯然成一叟，誰更慕鶱騰。
同錢郎中晚春過慈恩寺
作者：盧綸（唐）

不見僧中舊，仍逢雨後春。惜花將愛寺，俱是白頭人。
曲江春望
作者：盧綸（唐）

菖蒲翻葉柳交枝，暗上蓮舟鳥不知。更到無花最深處，玉樓金殿影參差。翠黛紅妝畫鷁中，共驚雲色帶微風。簫管曲長吹未盡，花南水北雨濛濛。泉聲遍野入芳洲，擁沫吹花草上流。落日行人漸無路，巢烏乳燕滿高樓。
春日陪李庶子遵善寺東院曉望
作者：盧綸（唐）

映竹水田分，當山起雁群。陽峰高對寺，陰井下通雲。雪晝唯逢鶴，花時此見君。由來禪誦地，多有謝公文。
華清宮
作者：盧綸（唐）

漢家天子好經過，白日青山宮殿多。見說只今生草處，禁泉荒石已相和。水氣朦朧滿畫梁，一回開殿滿山香。宮娃幾許經歌舞，白首翻令憶建章。
題興善寺後池
作者：盧綸（唐）

隔窗棲白鶴，似與鏡湖鄰。月照何年樹，花逢幾遍人。岸莎青有路，苔徑綠無塵。永願容依止，僧中老此身。
陪中書李紓舍人夜泛東池
作者：盧綸（唐）

看月複聽琴，移舟出樹陰。夜村機杼急，秋水芰荷深。石靜龜潛上，萍開果暗沈。何言奉杯酒，得見五湖心。
宴趙氏昆季書院因與會文並率爾投贈
作者：盧綸（唐）

詩禮挹餘波，相歡在琢磨。琴尊方會集，珠玉忽駢羅。謝族風流盛，於門福慶多。花攢騏驥櫪，錦絢鳳凰窠。詠雪因饒妹，書經為愛鵝。仍聞廣練被，更有遠儒過。
題天華觀
作者：盧綸（唐）

峰嶂徘徊霞景新，一潭寒水絕纖鱗。朱字靈書千萬軸，眼見仙丹求不得，漢家簪紱在羸身。
宿石甕寺
作者：盧綸（唐）

殿有寒燈草有螢，千林萬壑寂無聲。煙凝積水龍蛇蟄，回瞻相好因垂淚，苦海波濤何日平。
題悟真寺
作者：盧綸（唐）

萬峰交掩一峰開，曉色常從天上來。似到西方諸佛國，蓮花影裡數樓臺。
題雲際寺上方
作者：盧綸（唐）

松高蘿蔓輕，中有石床平。下界水長急，上方燈自明。空門不易啟，初地本無程。回步忽山盡，萬緣從此生。
九日同司直九叔崔侍禦登寶雞南樓
作者：盧綸（唐）

把菊歎將老，上樓悲未還。短長新白髮，重疊舊青山。霜氣清襟袖，琴聲引醉顏。竹林唯七友，何幸亦登攀。
同王員外雨後登開元寺南樓因寄西巖警上人
作者：盧綸（唐）

過雨開樓看晚虹，白雲相逐水相通。寒蟬噪暮野無日，何言暫別東林友，惆悵人間事不同。
同趙進馬元陽春日登長春宮古城望河中因寄鄭損倉曹
作者：盧綸（唐）

城頭春靄曉濛濛，指望關橋滿袖風。雲騎閑嘶宮柳外，跡忝已成方戀賞，此時離恨與君同。
同崔峒補闕慈恩寺避暑
作者：盧綸（唐）

寺涼高樹合，臥石綠陰中。伴鶴慚仙侶，依僧學老翁。魚沉荷葉露，鳥散竹林風。始悟塵居者，應將火宅同。
春日登樓有懷
作者：盧綸（唐）

花正濃時人正愁，逢花卻欲替花羞。年來笑伴皆歸去，今日晴明獨上樓。
長安春望
作者：盧綸（唐）

東風吹雨過青山，卻望千門草色閑。家在夢中何日到，誰念為儒逢世難，獨將衰鬢客秦關。
冬日登城樓有懷因贈程騰
作者：盧綸（唐）

生涯何事多羈束，賴此登臨暢心目。郭南郭北無數山，風聲肅肅雁飛絕，雲色茫茫欲成雪。遙思海客天外歸，誰知白首窗下人，不接朱門坐中客。賤亦不足歎，如今萬乘方用武，國命天威借貔虎。窮達皆為身外名，
過仙遊寺
作者：盧綸（唐）

上方下方雪中路，白雲流水如閒步。數峰行盡猶未歸，寂寞經聲竹陰暮。
同路郎中韓侍禦春日題野寺
作者：盧綸（唐）

寺前山遠古陂寬，寺裡人稀春草寒。何事最堪悲色相，折花將與老僧看。
奉和李益遊棲巖寺
作者：盧綸（唐）

林香雨氣新，山寺綠無塵。遂結雲外賞，共遊天上春。鶴鳴金闕麗，僧語竹房鄰。待月水流急，惜花風起頻。何方非壞境，此地有歸人。回首空門路，皤然一幻身。
秋夜同暢當宿潭上西亭
作者：盧綸（唐）

圓月出山頭，七賢林下游。梢梢寒葉墜，灩灩月波流。鳧鵠共思曉，菰蒲相與秋。明當此中別，一為望汀洲。
山中一絕
作者：盧綸（唐）

饑食松花渴飲泉，偶從山後到山前。陽坡軟草厚如織，因與鹿麛相伴眠。
與暢當夜泛秋潭
作者：盧綸（唐）

螢火颺蓮叢，水涼多夜風。離人將落葉，俱在一船中。
秋夜宴集陳翃郎中圃亭美校書郎張正元歸鄉
作者：盧綸（唐）

泉清蘭菊稠，紅果落城溝。保慶臺榭古，感時琴瑟秋。碩儒歡頗至，名士禮能周。為謝邑中少，無驚池上鷗。
春遊東潭
作者：盧綸（唐）

移舟試望家，漾漾似天涯。日暮滿潭雪，白鷗和柳花。
同薛存誠登棲巖寺
作者：盧綸（唐）

衰蹇步難前，上山如上天。塵泥來自晚，猿鶴到何先。萬壑應孤磬，百花通一泉。蒼蒼此明月，下界正沈眠。
河中府崇福寺看花
作者：盧綸（唐）

聞道山花如火紅，平明登寺已經風。老僧無見亦無說，應與看人心不同。
冬日宴郭監林亭
作者：盧綸（唐）

玉勒聚如雲，森森鸞鶴群。據梧花罽接，沃盥石泉分。華味慚初識，新聲喜盡聞。此山招老賤，敢不謝夫君。
奉和李舍人昆季詠玫瑰花寄贈徐侍郎
作者：盧綸（唐）

獨鶴寄煙霜，雙鸞思晚芳。舊陰依謝宅，新豔出蕭牆。蝶散搖輕露，鶯銜入夕陽。雨朝勝濯錦，風夜劇焚香。斷日千層豔，孤霞一片光。密來驚葉少，動處覺枝長。布影期高賞，留春為遠方。嘗聞贈瓊玖，叨和愧升堂。
同耿湋、司空曙二拾遺題韋員外東齋花樹
作者：盧綸（唐）

綠砌紅花樹，狂風獨未吹。光中疑有焰，密處似無枝。鳥動香輕發，人愁影屢移。今朝數片落，為報漢郎知。
觀袁修侍郎漲新池
作者：盧綸（唐）

引水香山近，穿雲複繞林。才聞籬外響，已覺石邊深。滿處侵苔色，澄來見柳陰。微風月明夜，知有五湖心。
和徐法曹贈崔洛陽斑竹杖以詩見答
作者：盧綸（唐）

玉幹一尋餘，苔花錦不如。勁堪和醉倚，輕好向空書。採拂稽山曲，因依釋氏居。方辰將獨步，豈與此君疏。
早秋望華清宮中樹因以成詠
作者：盧綸（唐）

可憐雲木叢，滿禁碧濛濛。色潤靈泉近，陰清輦路通。玉壇標八桂，金井識雙桐。交映凝寒露，相和起夜風。數枝磐石上，幾葉落雲中。燕拂宜秋霽，蟬鳴覺晝空。翠屏更隱見，珠綴共玲瓏。雷雨生成早，樵蘇禁令雄。野藤高助綠，仙果迥呈紅。惆悵繚垣暮，茲山聞暗蛩。
小魚詠寄涇州楊侍郎
作者：盧綸（唐）

蓮花影裡暫相離，才出浮萍值罟師。上得龍門還失浪，九江何處是歸期。
賊中與嚴越卿曲江看花
作者：盧綸（唐）

紅枝欲折紫枝殷，隔水連宮不用攀。會待長風吹落盡，始能開眼向青山。
同暢當詠蒲團
作者：盧綸（唐）

團團錦花結，乃是前溪蒲。擁坐稱儒褐，倚眠宜病夫。唯當學禪寂，終老與之俱。
焦籬店醉題
作者：盧綸（唐）

洛下渠頭百卉新，滿筵歌笑獨傷春。何須更弄邵翁伯，即我此身如此人。
陳翃中丞東齋賦白玉簪
作者：盧綸（唐）

美矣新成太華峰，翠蓮枝折葉重重。松陰滿澗閑飛鶴，因聲遠報浮丘子，不奏登封時不容。
新茶詠寄上西川相公二十三舅大夫二十舅
作者：盧綸（唐）

三獻蓬萊始一嘗，日調金鼎閱芳香。貯之玉合才半餅，寄與阿連題數行。
泊揚子江岸
作者：盧綸（唐）

山映南徐暮，千帆入古津。魚驚出浦火，月照渡江人。清鏡催雙鬢，滄波寄一身。空憐莎草色，長接故園春。
晚次鄂州
作者：盧綸（唐）

雲開遠見漢陽城，猶是孤帆一日程。估客晝眠知浪靜，舊業已隨徵戰盡，更堪江上鼓鼙聲。
夜投豐德寺謁海上人
作者：盧綸（唐）

半夜中峰有磬聲，偶逢樵者問山名。上方月曉聞僧語，願得遠公知姓字，焚香洗缽過浮生。
江行次武昌縣
作者：盧綸（唐）

家寄五湖間，扁舟往復還。年年生白髮，處處上青山。去國空知遠，安身竟不閑。更悲江畔柳，長是北人攀。
夜泊金陵
作者：盧綸（唐）

圓月出高城，蒼蒼照水營。江中正吹笛，樓上又無更。洛下仍傳箭，關西欲進兵。誰知五湖外，諸將但爭名。
渡浙江
作者：盧綸（唐）

前船後船未相及，五兩頭平北風急。飛沙卷地日色昏，一半征帆浪花濕。
車駕西遊因而有作
作者：溫庭筠（唐）

宣曲長楊瑞氣凝，上林狐兔待秋鷹。誰將詞賦陪雕輦，寂寞相如臥茂林。
傷溫德彝
作者：溫庭筠（唐）

昔年戎虜犯榆關，一敗龍城匹馬還。侯印不聞封李廣，他人丘壟似天山。
贈少年
作者：溫庭筠（唐）

江海相逢客恨多，秋風葉下洞庭波。酒酣夜別淮陰市，月照高樓一曲歌。
贈鄭徵君家匡山首春與丞相贊皇公遊止
作者：溫庭筠（唐）

一拋蘭棹逐燕鴻，曾向江湖識謝公。每到朱門還悵望，故山多在畫屏中。
夏中病痁作
作者：溫庭筠（唐）

山鬼揚威正氣愁，便辭珍簟襲狐裘。西窗一夕悲人事，團扇無情不待秋。
題友人居
作者：溫庭筠（唐）

盡日松堂看畫圖，綺疏岑寂似清都。若教煙水無鷗鳥，張翰何由到五湖。
題李相公敕賜錦屏風
作者：溫庭筠（唐）

豐沛曾為社稷臣，賜書名畫墨猶新。幾人同保山河誓，猶自棲棲九陌塵。
蔡中郎墳
作者：溫庭筠（唐）

古墳零落野花春，聞說中郎有後身。今日愛才非昔日，莫拋心力作詞人。
元處士池上
作者：溫庭筠（唐）

蓼穗菱叢思蟪蛄，水螢江鳥滿煙蒲。愁紅一片風前落，池上秋波似五湖。
華陰韋氏林亭
作者：溫庭筠（唐）

自有林亭不得閒，陌塵宮樹是非間。終南長在茅簷外，別向人間看華山。
寄裴生乞釣鉤
作者：溫庭筠（唐）

一隨菱棹謁王侯，深愧移文負釣舟。今日太湖風色好，卻將詩句乞魚鉤。
長安春晚二首
作者：溫庭筠（唐）

曲江春半日遲遲，正是王孫悵望時。杏花落盡不歸去，江上東風吹柳絲。四方無事太平年，永珍鮮明禁火前。九重細雨惹春色，輕染龍池楊柳煙。
三月十八日雪中作
作者：溫庭筠（唐）

芍藥薔薇語早梅，不知誰是豔陽才。今朝領得春風意，不復饒君雪裡開。
鹹陽值雨
作者：溫庭筠（唐）

鹹陽橋上雨如懸，萬點空濛隔釣船。還似洞庭春水色，曉雲將入嶽陽天。
彈箏人
作者：溫庭筠（唐）

天寶年中事玉皇，曾將新曲教甯王。鈿蟬金雁今零落，一曲伊州淚萬行。
瑤瑟怨
作者：溫庭筠（唐）

冰簟銀床夢不成，碧天如水夜雲輕。雁聲遠過瀟湘去，十二樓中月自明。
題端正樹
作者：溫庭筠（唐）

路傍佳樹碧雲愁，曾侍金輿幸驛樓。草木榮枯似人事，綠陰寂寞漢陵秋。
渭上題三首
作者：溫庭筠（唐）

呂公榮達子陵歸，萬古煙波繞釣磯。橋上一通名利跡，至今江鳥揹人飛。目極雲霄思浩然，風帆一片水連天。輕橈便是東歸路，不肯忘機作釣船。煙水何曾息世機，暫時相向亦依依。所嗟白首磻溪叟，一下漁舟更不歸。
經故翰林袁學士居
作者：溫庭筠（唐）

劍逐驚波玉委塵，謝安門下更何人。西州城外花千樹，儘是羊曇醉後春。
題城南杜邠公林亭
作者：溫庭筠（唐）

卓氏壚前金線柳，隋家堤畔錦帆風。貪為兩地分霖雨，不見池蓮照水紅。
夜看牡丹
作者：溫庭筠（唐）

高低深淺一闌紅，把火殷勤繞露叢。希逸近來成懶病，不能容易向春風。
宿城南亡友別墅
作者：溫庭筠（唐）

水流花落歎浮生，又伴遊人宿杜城。還似昔年殘夢裡，透簾斜月獨聞鶯。
過分水嶺
作者：溫庭筠（唐）

溪水無情似有情，入山三日得同行。嶺頭便是分頭處，惜別潺湲一夜聲。
鄠杜郊居
作者：溫庭筠（唐）

槿籬芳援近樵家，壟麥青青一徑斜。寂寞遊人寒食後，夜來風雨送梨花。
題河中紫極宮
作者：溫庭筠（唐）

昔年曾伴玉真遊，每到仙宮即是秋。曼倩不歸花落盡，滿叢煙露月當樓。
四皓
作者：溫庭筠（唐）

商於甪裡便成功，一寸沉機萬古同。但得戚姬甘定分，不應真有紫芝翁。
贈張煉師
作者：溫庭筠（唐）

丹溪藥盡變金骨，清洛月寒吹玉笙。他日隱居無訪處，碧桃花發水縱橫。
春歸次金陵
作者：吳融（唐）

春陰漠漠覆江城，南國歸橈趁晚程。水上驛流初過雨，便被東風動離思，楊花千里雪中行。
途中見杏花
作者：吳融（唐）

一枝紅豔出牆頭，牆外行人正獨愁。長得看來猶有恨，更憶帝鄉千萬樹，澹煙籠日暗神州。
秋日經別墅
作者：吳融（唐）

別墅蕭條海上村，偶期蘭菊與琴尊。簷橫碧嶂秋光近，北山移去前文在，無複教人歎曉猿。
紅葉
作者：吳融（唐）

露染霜幹片片輕，斜陽照處轉烘明。和煙飄落九秋色，一時衰颯無多恨，看著清風彩剪成。
離霅溪感事獻鄭員外
作者：吳融（唐）

足恨饒悲不自由，萍無根蒂水長流。庾公明月吟連曙，雲沈鳥去回頭否，平子才多好賦愁。
岐州安西門
作者：吳融（唐）

安西門外徹安西，一百年前斷鼓鼙。犬解人歌曾入唱，今日登臨須下淚，行人無個草萋萋。
關西驛亭即事
作者：吳融（唐）

晚霞零落雨初收，關上危闌獨悵留。千里好春聊極目，直是無情也腸斷，鳥歸帆沒水空流。
望嵩山
作者：吳融（唐）

三十六峰危似冠，晴樓百尺獨登看。高淩鳥外青冥窄，始知萬歲聲長在，只待東巡動玉鸞。
題湖城縣西道中槐樹
作者：吳融（唐）

零落欹斜此路中，盛時曾識太平風。曉迷天仗歸春苑，而今只有孤根在，鳥啄蟲穿沒亂蓬。
東歸次瀛上
作者：吳融（唐）

暖煙輕淡草霏霏，一片晴山襯夕暉。水露淺沙無客泛，回首青門不知處，向人楊柳莫依依。
偶書
作者：吳融（唐）

青牛關畔寄孤村，山當屏風石當門。芳樹綠陰連蔽芾，只此無心便無事，避人何必武陵源。
得京中親友書，訝久無音耗，以詩代謝
作者：吳融（唐）

退閑何事不忘機，況限溪雲靜掩扉。馬頰浪高魚去少，珍重故人知我者，九霄休複寄音徽。
即事
作者：吳融（唐）

抵鵲山前雲掩扉，更甘終老脫朝衣。曉窺青鏡千峰入，何須一箸鱸魚膾，始掛孤帆問釣磯。
病中宜茯苓寄李諫議
作者：吳融（唐）

千年茯菟帶龍鱗，太華峰頭得最珍。金鼎曉煎雲漾粉，飛檄愈風知妙手，也須分藥救漳濱。
槎
作者：吳融（唐）

浪痕龍跡老欹危，流落何時別故枝。歲月空教苔蘚積，家近滄浪從泛去，碧天訊息不參差。
汴上觀
作者：吳融（唐）

九曲河冰半段來，嚴霜結出勁風裁。非時已認蟬飄翼，殷勤莫礙星槎路，從看天津弄杼回。
閒居有作
作者：吳融（唐）

依依芳樹拂簷平，繞竹清流浸骨清。愛弄綠苔魚自躍，只此超然長往是，幾人能遂鑄金成。
離岐下題西湖
作者：吳融（唐）

送夏迎秋幾醉來，不堪行色被蟬催。身隨渭水看歸遠，千波萬浪西風急，更為紅蕖把一杯。
岐陽蒙相國對宅因抒懷投獻
作者：吳融（唐）

風有危亭月有臺，平津閣畔好裴回。雖非宋玉誅茅至，故園蘭菊三千里，旅夢方應校懶回。
晚泊松江
作者：吳融（唐）

落日停橈古渡邊，古今蹤跡一蒼然。平沙盡處雲藏樹，如何不及前賢事，卻謝鱸魚在洛川。
過澠池書事
作者：吳融（唐）

澠池城郭半遺基，無限春愁掛落暉。柳渡風輕花浪綠，莫道新亭人對泣，異鄉殊代也沾衣。
富春
作者：吳融（唐）

水送山迎入富春，一川如畫晚晴新。雲低遠渡帆來重，嚴光萬古清風在，不敢停橈更問津。
高侍禦話及皮博士池中白蓮因成一章寄博士兼奉呈
作者：吳融（唐）

白玉花開綠錦池，風流禦史報人知。看來應是雲中墮，習家秋色堪圖畫，只欠山公倒接z5。
憶猿
作者：吳融（唐）

翠微雲斂日沈空，叫徹青冥怨不窮。連臂影垂溪色裡，猶有北山歸意在，少驚佳樹近房櫳。
紅樹
作者：吳融（唐）

一聲南雁已先紅，神女霜飛葉葉同。自是孤根非暖地，長憶洞庭千萬樹，照山橫浦夕陽中。
新雁
作者：吳融（唐）

湘浦波春始北歸，玉關搖落又南飛。數聲飄去和秋色，莫從思婦臺邊過，未得徵人萬裡衣。
海上秋懷
作者：吳融（唐）

辭無珪組隱無才，門向潮頭過處開。幾度黃昏逢罔象，昨夜秋風已搖落，那堪更上望鄉臺。
憶山泉
作者：吳融（唐）

穿雲落石細湔湔，盡日疑聞弄管絃。千仞灑來寒碎玉，春雨正多歸未得，只應流恨更潺湲。
東歸望華山
作者：吳融（唐）

碧蓮重疊在青冥，落日垂鞭緩客程。不奈春煙籠暗淡，只怕仙人撫高掌，年年相見是空行。
遊華州飛泉亭
作者：吳融（唐）

走馬街南百畝池，碧蓮花影倒參差。偶同人去紅塵外，殷勤待取前峰月，更倚闌幹弄釣絲。
池上雙鳧二首
作者：吳融（唐）

碧池悠漾小鳧雛，兩兩依依只自娛。釣艇忽移還散去，幸是羽毛無取處，一生安穩老菰蒲。雙鳧狎得傍池臺，戲藻銜蒲遠又回。敢為稻粱淩險去，不在籠欄夜仍好，月汀星沼剩裴回。
葉落
作者：吳融（唐）

紅影飄來翠影微，一辭林表不知歸。伴愁無色煙猶在，楚郊千樹秋聲急，日暮紛紛惹客衣。
和皮博士赴上京觀中修靈齋贈威儀尊師兼見寄
作者：吳融（唐）

霓結雙旌羽綴裙，七星壇上拜元君。精誠有為天應感，白雲鄉路看看到，好駐流年翊聖文。
春雨
作者：吳融（唐）

霏霏漠漠暗和春，冪翠凝紅色更新。寒入膩裘濃曉睡，別有空階寂寥事，綠苔狼藉落花頻。
秋池
作者：吳融（唐）

冷涵秋水碧溶溶，一片澄明見底空。有日晴來雲襯白，淩曉無端照衰發，便悲霜雪鏡光中。
首陽山
作者：吳融（唐）

首陽山枕黃河水，上有兩人曾餓死。不同天下人為非，精靈長在白雲裡，應笑隨時飽死人。
太湖石歌
作者：吳融（唐）

洞庭山下湖波碧，波中萬古生幽石。鐵索千尋取得來，又如防風死後骨，又如於菟活時額。又如成人楓，用時應不稱媧皇，將去也堪隨博望。噫嘻爾石好憑依，何必豪家甲第裡，玉闌幹畔爭光輝。一朝荊棘忽流落，
贈方幹處士歌
作者：吳融（唐）

把筆盡為詩，何人敵夫子？句滿天下口，名聒天下耳。不識朝，不識市，曠逍遙，閑徙倚。一杯酒，無萬事；一葉舟，無千里。衣裳白雲，坐臥流水。霜落風高忽相憶，拂旦舍我亦不辭，攜筇徑去隨所適。隨所適，無處覓。雲半片，鶴一隻。
李周彈箏歌
作者：吳融（唐）

古人雲，絲不如竹，竹不如肉。乃知此語未必然，就中十三絃最妙，應宮出入年方少。青驄慣走長楸日，始似五更殘月裡，淒淒切切清露蟬。又如石罅堆葉下，有時上苑繁花發，有時太液秋波闊。當頭獨坐摐一聲，出來無暇更還家，且上青樓醉明月。年將六十藝轉精，供奉供奉且聽語，自昔興衰看樂府。只如伊州與梁州，
贈z6光上人草書歌
作者：吳融（唐）

篆書樸，隸書俗，草聖貴在無羈束。江南有僧名z6光，摘如鉤，挑如撥，斜如掌，回如斡。又如夏禹鎖淮神，有時軟縈盈，一穗秋雲曳空闊。有時瘦巉巖，稽山賀老昔所傳，又聞能者惟張顛。上人致功應不下，不繫知之與不知，須言一字千金值。
贈李長史歌
作者：吳融（唐）

危欄壓溪溪澹碧，翠嫋紅飄鶯寂寂。此日長亭愴別離，初疑一百尺瀑布，八九月落香爐巔。又似鮫人為客罷，鏗訇揭調初驚人，幽咽細聲還感神。紫鳳將雛叫山月，可中長似承平基，肯將此為閒人吹。不是東城射雉處，賣珠曾被武皇問，薰香不怕賈公知。今來流落一何苦，長史長史聽我語，從來藝絕多失所。羅君贈君兩首詩，
贈廣利大師歌
作者：吳融（唐）

化人之心固甚難，自化之心更不易。化人可以程限之，三十年前識師初，正見把筆學草書。崩雲落日千萬狀，近來兼解作歌詩，言語明快有氣骨。堅如百煉鋼，乃知性是天，習是人。莫輕河邊羖fG，飛作天上麒麟。但日新，又日新，李太白，非通神。
古離別
作者：吳融（唐）

紫鸞黃鵠雖別離，一舉千里何難追。猶聞啼風與叫月，蟾蜍正向清夜流，蛺蝶須教墮絲罥。莫道斷絲不可續，
風雨吟
作者：吳融（唐）

風騷騷，雨涔涔，長洲苑外荒居深。門外流水流澶漫，尋常倚月複眠花，莫說斜風兼細雨。應不知天地造化是何物，亦不知榮辱是何主。吾囷長滿是太平，吾樂不極是天生。豈憂天下有大憝，又豈複憂朝廷苦弛慢，中官轉縱橫。李膺勾黨即罹患，可歎吳城城中人，無人與我交一言。蓬蒿滿徑塵一榻，況我長懷丈夫志，今來流落滄溟涘。有時驚事再諮嗟，伯牙海上感滄溟，何似今朝風雨思。
江行
作者：吳融（唐）

來時風，去時雨，蕭蕭颯颯春江浦。欹欹側側海門帆，
壁畫折竹雜言
作者：吳融（唐）

枯纏藤，重欹雪。渭曲逢，湘江別。不是從來無本根，
古錦裾六韻
作者：吳融（唐）

濯水經何日，隨風故有人。綠衣猶偪畫，丹頂尚迷真。暗淡雲沈古，青蒼蘚剝新。映襟知惹淚，侵韉想縈塵。掣曳無由睹，流傳久自珍。武威應認得，牽挽幾當春。
賦得欲曉看妝面
作者：吳融（唐）

朧朧欲曙色，隱隱辨殘妝。月始雲中出，花猶霧裡藏。眉邊全失翠，額畔半留黃。轉入金屏影，隈侵角枕光。有蟬隳鬢樣，無燕著釵行。十二峰前夢，如何不斷腸。
府試雨夜帝裡聞猿聲
作者：吳融（唐）

雨滴秦中夜，猿聞峽外聲。已吟何遜恨，還賦屈平情。暗逐哀鴻淚，遙含禁漏清。直疑遊萬裡，不覺在重城。霎霎侵燈亂，啾啾入夢驚。明朝臨曉鏡，別有鬢絲生。
題畫柏
作者：吳融（唐）

不得月中桂，轉思陵上柏。閑取畫圖看，煩紆果冰釋。桂生在青冥，萬古煙霧隔。下蔭玄兔窟，上映嫦娥魄。圓缺且不常，高低圖難測。若非假羽翰，折攀何由得。天遠眼虛穿，夜闌頭自白。未知陵上柏，一定不移易。有意兼松茂，無情從麝食。不在是非間，與人為憤激。他年上縑素，今日懸屋壁。靈怪不可知，風雨疑來逼。明朝歸故園，唯此同所適。回首寄團枝，無勞惠訊息。
平望蚊子二十六韻
作者：吳融（唐）

天下有蚊子，候夜噆人膚。平望有蚊子，白晝來相屠。不避風與雨，群飛出菰蒲。擾擾蔽天黑，雷然隨舳艫。利嘴入人肉，微形紅且濡。振蓬亦不懼，至死貪膏腴。舟人敢停棹，陸者亦疾趨。南北百餘裡，畏之如虎貙。噫嘻天地間，萬物各有殊。陽者陽為伍，陰者陰為徒。蚊蚋是陰物，夜從喧牆隅。如何正曦赫，吞噬當通衢。人筋為爾斷，人力為爾枯。衣巾穢且甚，盤饌腥有餘。豈是陽德衰，不能使消除。豈是有主者，此鄉宜毒荼。吾聞蛇能螫，避之則無虞。吾聞蠆有毒，見之可疾驅。唯是此蚊子，逢人皆病諸。江南夏景好，水木多蕭疏。此中震澤路，風月彌清虛。前後幾來往，襟懷曾未舒。朝既蒙襞積，夜仍跧蘧蒢。雖然好吟嘯，其奈難踟躕。人生有不便，天意當何如。誰能假羽翼，直上言紅爐。
桃花
作者：吳融（唐）

滿樹和嬌爛漫紅，萬枝丹彩灼春融。何當結作千年實，將示人間造化工。
木筆花
作者：吳融（唐）

嫩如新竹管初齊，粉膩紅輕樣可攜。誰與詩人偎檻看，好於箋墨並分題。
浙東筵上有寄
作者：吳融（唐）

襄王席上一神仙，眼色相當語不傳。見了又休真似夢，更被東風勸惆悵，落花時節定翩翩。
富水驛東楹有人題詩
作者：吳融（唐）

繡纓霞翼兩鴛鴦，金島銀川是故鄉。只合雙飛便雙死，何事遽驚雲雨別，秦山楚水兩乖張。
上巳日
作者：吳融（唐）

本學多情劉武威，尋花傍水看春暉。無端遇著傷心事，贏得淒涼索漠歸。
隋堤
作者：吳融（唐）

搔首隋堤落日斜，已無餘柳可藏鴉。岸傍昔道牽龍艦，四方正是無虞日，誰信黎陽有古家。
題劉相公三湘圖
作者：郎士元（唐）

昔別醉衡霍，邇來憶南州。今朝平津邸，兼得瀟湘遊。稍辨郢門樹，依然芳杜洲。微明三巴峽，咫尺萬裡流。飛鳥不知倦，遠帆生暮愁。涔陽指天末，北渚空悠悠。枕上見漁父，坐中常狎鷗。誰言魏闕下，自有東山幽。
長安逢故人
作者：郎士元（唐）

數年音信斷，不意在長安。馬上相逢久，人中欲認難。一官今懶道，雙鬢竟羞看。莫問生涯事，只應持釣竿。
送韋湛判官
作者：郎士元（唐）

高閣晴江上，重陽古戍間。聊因送歸客，更此望鄉山。惜別心能醉，經秋鬢自斑。臨流興不盡，惆悵水雲間。
送長沙韋明府
作者：郎士元（唐）

秋入長沙縣，蕭條旅宦心。煙波連桂水，官舍映楓林。雲日楚天暮，沙汀白露深。遙知訟堂裡，佳政在鳴琴。
送孫願
作者：郎士元（唐）

悠然富春客，憶與暮潮歸。擢第人多羨，如君獨步稀。亂流江渡淺，遠色海山微。若訪新安路，嚴陵有釣磯。
送林宗配雷州
作者：郎士元（唐）

昨日三峰尉，今朝萬里人。平生任孤直，豈是不防身。海霧多為瘴，山雷乍作鄰。遙憐北戶月，與子獨相親。
送洪州李別駕之任
作者：郎士元（唐）

南去秋江遠，孤舟興自多。能將流水引，更入洞庭波。夏口帆初上，潯陽雁正過。知音在霄漢，佐郡豈蹉跎。
送楊中丞和蕃
作者：郎士元（唐）

錦車登隴日，邊草正萋萋。舊好尋君長，新愁聽鼓鼙。河源飛鳥外，雪嶺大荒西。漢壘今猶在，遙知路不迷。
送李將軍赴定州
作者：郎士元（唐）

雙旌漢飛將，萬裡授橫戈。春色臨邊盡，黃雲出塞多。鼓鼙悲絕漠，烽戍隔長河。莫斷陰山路，天驕已請和。
關羽祠送高員外還荊州
作者：郎士元（唐）

將軍稟天姿，義勇冠今昔。走馬百戰場，一劍萬人敵。雖為感恩者，竟是思歸客。流落荊巫間，裴回故鄉隔。離筵對祠宇，灑酒暮天碧。去去勿複言，銜悲向陳跡。
送張南史
作者：郎士元（唐）

雨餘深巷靜，獨酌送殘春。車馬雖嫌僻，鶯花不棄貧。蟲絲粘戶網，鼠跡印床塵。借問山陽會，如今有幾人。
送奚賈歸吳
作者：郎士元（唐）

東南富春渚，曾是謝公遊。今日奚生去，新安江正秋。水清迎過客，霜葉落行舟。遙想赤亭下，聞猿應夜愁。
送陸員外赴潮州
作者：郎士元（唐）

含香臺上客，剖竹海邊州。楚地多歸信，閩溪足亂流。今朝永嘉興，重見謝公遊。
送裴補闕入河南幕
作者：郎士元（唐）

皎然青瑣客，何事動行軒。苦節酬知己，清吟去掖垣。秋城臨海樹，寒月上營門。鄒魯詩書國，應無鼙鼓喧。
送韓司直路出延陵
作者：郎士元（唐）

遊吳還適越，來往任風波。複送王孫去，其如春草何。岸明殘雪在，潮滿夕陽多。季子留遺廟，停舟試一過。
盩厔縣鄭礒宅送錢大
作者：郎士元（唐）

暮蟬不可聽，落葉豈堪聞。共是悲秋客，那知此路分。荒城背流水，遠雁入寒雲。陶令門前菊，餘花可贈君。
送元詵還丹陽別業
作者：郎士元（唐）

已知成傲吏，複見解朝衣。應向丹陽郭，秋山獨掩扉。草堂連古寺，江日動晴暉。一別滄洲遠，蘭橈幾歲歸。
送崔侍禦往容州宣慰
作者：郎士元（唐）

秦原獨立望湘川，擊隼南飛向楚天。奉詔不言空問俗，疇昔常聞陸賈說，故人今日豈徒然。
朱方南郭留別皇甫冉
作者：郎士元（唐）

縈回楓葉岸，留滯木蘭橈。吳岫新經雨，江天正落潮。故人勞見愛，行客自無憀。若問前程事，孤雲入剡遙。
贈張五諲歸濠州別業
作者：郎士元（唐）

常知罷官意，果與世人疏。複此涼風起，仍聞濠上居。故山期採菊，秋水憶觀魚。一去蓬蒿徑，羨君閑有餘。
送王司馬赴潤州
作者：郎士元（唐）

暫屈文為吏，聊將祿代耕。金陵且不遠，山水複多名。楚塞因高出，寒潮入夜生。離心逐春草，直到建康城。
留盧秦卿
作者：郎士元（唐）

知有前期在，歡如此夜中。無將故人酒，不及古淳風。
贈強山人
作者：郎士元（唐）

或掉輕舟或杖藜，尋常適意釣前溪。草堂竹徑在何處，落日孤煙寒渚西。
贈韋司直
作者：郎士元（唐）

聞君感歎二毛初，舊友相依萬裡餘。烽火有時驚暫定，昨日風光還入戶，登山臨水意何如。
石城館酬王將軍
作者：郎士元（唐）

誰能繡衣客，肯駐木蘭舟。連雁沙邊至，孤城江上秋。歸帆背南浦，楚塞入西樓。何處看離思，滄波日夜流。
酬王季友題半日村別業兼呈李明府
作者：郎士元（唐）

村映寒原日已斜，煙生密竹早歸鴉。長溪南路當群岫，欲待主人林上月，還思潘嶽縣中花。
酬二十八秀才見寄
作者：郎士元（唐）

昨夜山月好，故人果相思。清光到枕上，嫋嫋涼風時。永意能在我，惜無攜手期。
冬夕寄青龍寺源公
作者：郎士元（唐）

斂屨入寒竹，安禪過漏聲。高松殘子落，深井凍痕生。罷磬風枝動，懸燈雪屋明。何當招我宿，乘月上方行。
塞下曲
作者：郎士元（唐）

寶刀塞下兒，身經百戰曾百勝，壯心竟未嫖姚知。白草山頭日初沒，黃沙戍下悲歌發。蕭條夜靜邊風吹，
柏林寺南望
作者：郎士元（唐）

溪上遙聞精舍鐘，泊舟微徑度深松。青山霽後雲猶在，畫出東南四五峰。
宿杜判官江樓
作者：郎士元（唐）

適楚豈吾願，思歸秋向深。故人江樓月，永夜千里心。葉落覺鄉夢，鳥啼驚越吟。寥寥更何有，斷續空城砧。
春宴王補闕城東別業
作者：郎士元（唐）

柳陌乍隨州勢轉，花源忽傍竹陰開。能將瀑水清人境，地主同聲複同舍，留歡不畏夕陽催。
郢城西樓吟
作者：郎士元（唐）

連山盡處水縈回，山上戍門臨水開。朱欄直下一百丈，沙洲楓岸無來客，草綠花紅山鳥鳴。
聽鄰家吹笙
作者：郎士元（唐）

鳳吹聲如隔彩霞，不知牆外是誰家。重門深鎖無尋處，疑有碧桃千樹花。
登丹陽北樓
作者：郎士元（唐）

寒皋那可望，旅望又初還。迢遞高樓上，蕭條曠野閑。暮晴依遠水，秋興屬連山。浮客時相見，霜凋動翠顏。
題精舍寺
作者：郎士元（唐）

石林精舍武溪東，夜扣禪關謁遠公。月在上方諸品靜，惟有雙峰最高頂，此心期與故人同。
雙林寺謁傅大士
作者：郎士元（唐）

草露經前代，津樑及後人。此方今示滅，何國更分身。月色空知夜，松陰不記春。猶憐下生日，應在一微塵。
題尹真人祠
作者：郎士元（唐）

窅窅雲旗去不還，陰陰祠宇閉空山。我來始悟丹青妙，稽首如逢冰雪顏。
山中即事
作者：郎士元（唐）

入穀多春興，乘舟棹碧潯。山雲昨夜雨，溪水曉來深。
湘夫人二首
作者：郎士元（唐）

蛾眉對湘水，遙哭蒼梧山。萬乘既已歿，孤舟誰忍還。至今楚竹上，猶有淚痕斑。南有涔陽路，渺渺多新愁。桂酒神降時，回風江上秋。彩雲忽無處，碧水空安流。
蓋少府新除江南尉問風俗
作者：郎士元（唐）

聞君作尉向江潭，吳越風煙到自諳。客路尋常隨竹影，惟有夜猿啼海樹，思鄉望國意難堪。
春宴張舍人宅
作者：郎士元（唐）

懶尋芳草徑，來接侍臣筵。山色知殘雨，牆陰覺暮天。鶯啼漢宮柳，花隔杜陵煙。地與東城接，春光醉目前。
寄李袁州桑落酒
作者：郎士元（唐）

色比瓊漿猶嫩，香同甘露仍春。十千提攜一鬥，遠送瀟湘故人。
贈萬生下第還吳）
作者：郎士元（唐）

直道多不偶，美才應息機。灞陵春欲暮，雲海獨言歸。為客成白首，入門嗟布衣。蓴羹若可憶，慚出掩柴扉。
送大德講時河東徐明府招
作者：郎士元（唐）

遠近作人天，王城指日邊。宰君迎說法，童子伴隨緣。到處花為雨，行時杖出泉。今宵松月下，開閣想安禪。
赴無錫別靈一上人
作者：郎士元（唐）

高僧本姓竺，開士舊名林。一入春山裡，千峰不可尋。新年芳草遍，度日白雲深。欲問微官去，懸知訝此心。
送粲上人兼寄梁鎮員外
作者：郎士元（唐）

季月還鄉獨未能，林行溪宿厭層冰。尺素欲傳三署客，借問從來香積寺，何時攜手更同登。
送韋逸人歸鐘山
作者：郎士元（唐）

逸人歸路遠，弟子出山迎。服藥顏猶駐，耽書癖已成。柴扉多歲月，藜杖見公卿。更作儒林傳，應須載姓名。
登無錫北樓
作者：郎士元（唐）

秋興因危堞，歸心過遠山。風霜徵雁早，江海旅人還。驛樹寒仍密，漁舟晚更閑。仲宣何所賦，只欲滯柴關。
和王相公題中書叢竹寄上元相公
作者：郎士元（唐）

多時仙掖裡，色並翠琅玕。幽意含煙月，清陰庇蕙蘭。枝繁宜露重，葉老愛天寒。竟日雙鸞止，孤吟為一看。
酬蕭二十七侍禦初秋言懷
作者：郎士元（唐）

楚客秋多興，江林月漸生。細枝涼葉動，極浦早鴻聲。勝賞睽前夕，新詩報遠情。曲高慚和者，惆悵閉寒城。
奉和杜相公益昌路作
作者：郎士元（唐）

春半梁山正落花，臺衡受律向天涯。南去猿聲傍雙節，已見廟謨能喻蜀，新文更喜報金華。
賦得長洲苑送李惠
作者：郎士元（唐）

草深那可訪，地久阻相傳。散漫三秋雨，疏蕪萬裡煙。都迷採蘭處，強記館娃年。客有遊吳者，臨風思眇然。
別房士清
作者：郎士元（唐）

世路還相見，偏堪淚滿衣。那能郢門別，獨向鄴城歸。平楚看蓬轉，連山望鳥飛。蒼蒼歲陰暮，況複惜馳暉。
送彭偃房由赴朝因寄錢大郎中李十七舍人
作者：郎士元（唐）

衰病已經年，西峰望楚天。風光欺鬢髮，秋色換山川。寂寞浮雲外，支離漢水邊。平生故人遠，君去話潸然。
送李遂之越
作者：郎士元（唐）

未習風波事，初為東越遊。露沾湖草晚，月照海山秋。梅市門何處，蘭亭水向流。西興待潮信，落日滿孤舟。
送鄭正則徐州行營
作者：郎士元（唐）

從軍非隴頭，師在古徐州。氣勁三河卒，功全萬戶侯。元戎閫外略，才子握中籌。莫聽關山曲，還生塞上愁。
送錢拾遺歸兼寄劉校書
作者：郎士元（唐）

墟落歲陰暮，桑榆煙景昏。蟬聲靜空館，雨色隔秋原。歸客不可望，悠然林外村。終當報芸閣，攜手醉柴門。
送郴縣裴明府之任兼充宣慰
作者：郎士元（唐）

白蘋楚水三湘遠，芳草秦城二月初。連雁北飛看欲盡，別後天涯何所寄，故交惟有袖中書。
送李敖湖南書記
作者：郎士元（唐）

憐君才與阮家同，掌記能資亞相雄。入楚豈忘看淚竹，莫信衡湘書不到，年年秋雁過巴東。
送麴司直
作者：郎士元（唐）

曙雪蒼蒼兼曙雲，朔風煙雁不堪聞。貧交此別無他贈，唯有青山遠送君。
送別
作者：郎士元（唐）

穆陵關上秋雲起，安陸城邊遠行子。薄暮寒蟬三兩聲，回頭故鄉千萬裡。
鹹陽西樓別竇審
作者：郎士元（唐）

西樓迥起寒原上，霽日遙分萬井間。小苑城隅連渭水，時命如今猶未偶，辭君擬欲拂衣還。
聞蟬寄友人
作者：郎士元（唐）

昨日始聞鶯，今朝蟬又鳴。朱顏向華髮，定是幾年程。故國白雲遠，閒居青草生。因垂數行淚，書寄十年兄。
送李騎曹之靈武甯侍
作者：郎士元（唐）

一歲一歸寧，涼天數騎行。河來當塞曲，山遠與沙平。縱獵旗風卷，聽笳帳月生。新鴻引寒色，回日滿京城。
馮翊西樓
作者：郎士元（唐）

城上西樓倚暮天，樓中歸望正淒然。近郭亂山橫古渡，陶令好文常對酒，相招一和白雲篇。
郢城秋望
作者：郎士元（唐）

白首思歸歸不得，空山聞雁雁聲哀。高城落日望西北，又見秋風逐水來。
夜泊湘江
作者：郎士元（唐）

湘山木落洞庭波，湘水連雲秋雁多。寂寞舟中誰借問，月明只自聽漁歌。
留別常著
作者：郎士元（唐）

歲晏蒼郊蓬轉時，遊人相見說歸期。宓君堂上能留客，明日還家應未遲。
送張光歸吳
作者：郎士元（唐）

看取庭蕪白露新，勸君不用久風塵。秋來多見長安客，解愛鱸魚能幾人。
聞吹楊葉者二首
作者：郎士元（唐）

妙吹楊葉動悲笳，胡馬迎風起恨賒。若是雁門寒月夜，此時應卷盡驚沙。天生一藝更無倫，寥亮幽音妙入神。吹向別離攀折處，當應合有斷腸人。
玄元皇帝應見賀聖祚無疆
作者：趙鐸（唐）

聖主今司契，神功格上玄。豈唯求傅野，更有葉鈞天。審夢西山下，焚香北闕前。道光尊聖日，福應集靈年。咫尺真容近，巍峨大象懸。觴從百寮獻，形為萬方傳。聲教唯皇矣，英威固邈然。慚無美周頌，徒上祝堯篇。
太常寺觀舞聖壽樂
作者：徐元鼎（唐）

舞字傳新慶，人文邁舊章。沖融和氣洽，悠遠聖功長。盛德流無外，明時樂未央。日華增顧眄，風物助低昂。翥鳳方齊首，高鴻忽斷行。雲門與茲曲，同是奉陶唐。
太清宮聞滴漏
作者：嚴巨川（唐）

玉漏移中禁，齊車入太清。漸知催辨色，複聽續餘聲。乍逐微風轉，時因雜佩輕。青樓人罷夢，紫陌騎將行。殘魄棲初盡，餘寒滴更生。慚非朝謁客，空有振衣情。
仲秋太常寺觀公卿輅車拜陵
作者：嚴巨川（唐）

南呂初開律，金風已戒涼。拜陵將展敬，車輅儼成行。士庶觀祠禮，公卿習舊章。郊原佳氣引，園寢瑞煙長。鹵簿辭丹闕，威儀列太常。聖心何所寄，惟德在無忘。
貢舉人謁先師聞雅樂
作者：呂炅（唐）

禮聖來群彥，觀光在此時。聞歌音乍遠，合樂和還遲。調朗能諧竹，聲微又契絲。輕泠流簨簴，繚繞動纓緌。九變將隨節，三終必盡儀。國風由是正，王化自雍熙。
望淩煙閣
作者：劉公興（唐）

畫閣淩虛構，遙瞻在九天。丹楹崇壯麗，素壁繪勳賢。靄靄浮元氣，亭亭出瑞煙。近看分百辟，遠揖誤群仙。圖列青雲外，儀刑紫禁前。望中空霽景，驤首幾留連。
觀北番謁廟
作者：王卓（唐）

肅肅層城裡，巍巍祖廟清。聖恩覃布濩，異域獻精誠。冠蓋分行列，戎夷變姓名。禮終齊百拜，心潔盡忠貞。瑞氣千重色，簫韶九奏聲。仗移迎日轉，旆動逐風輕。休運威儀盛，豐年俎豆盈。不堪慚頌德，空此望簪纓。
舞幹羽兩階
作者：石倚（唐）

幹羽能柔遠，前階舞正陳。欲稱文德盛，先表樂聲新。肅肅行初列，森森氣益振。動容和律呂，變曲靜風塵。化美超千古，恩波及七旬。已知天下服，不獨有苗人。
禦制段太尉碑
作者：葉元良（唐）

多難全高節，時清軫聖君。園塋標石篆，雨露降天文。義激忠貞沒，詞傷蘭蕙焚。國人皆墮淚，王府已銘勳。揭出臨新陌，長留對古墳。睿情幽感處，應使九泉聞。
恩賜魏文貞公諸孫舊第，以導直臣
作者：裴大章（唐）

邢茅雖舊錫，邸第是初榮。跡往傷遺事，恩深感直聲。雲孫方慶襲，池館忽春生。古甃開泉井，新禽繞畫楹。自然垂帶礪，況複激忠貞。必使千年後，長書竹帛名。
恩賜耆老布帛
作者：崔宗（唐）

渙汗中天發，殊私海外存。衰顏逢聖代，華髮受皇恩。燭物明堯日，垂衣闢禹門。惜時悲落景，賜帛慰餘魂。厚澤沾祥詠，微生保子孫。盛明今尚齒，歡洽九衢樽。
東都父老望幸
作者：鄭馥（唐）

鸞輿秦地久，羽衛洛陽空。彼土雖憑固，茲川乃得中。龍顏覲白日，鶴發仰清風。望幸誠逾邈，懷來意不窮。昔因封泰嶽，今佇躡維嵩。天地心無異，神祇理亦同。翠華翔渭北，玉檢候關東。眾願其難阻，明君早勒功。
言行相顧
作者：吳叔達（唐）

聖人垂政教，萬古請常傳。立志言為本，修身行乃先。相須甯得闕，相顧在無偏。榮辱當於己，忠貞必動天。大名如副寶，至道亦通玄。千里猶能應，何雲邇者焉。
言行相顧
作者：孟翱（唐）

將使言堪複，常聞行欲先。比珪斯不玷，修己直如弦。跬步非全進，吹噓稟自然。當令夫子察，無宿仲由賢。正遇興邦際，因懷入署年。坐知清監下，相顧有人焉。
人不易知
作者：鄭昉（唐）

如面誠非一，深心豈易知。入秦書十上，投楚歲三移。和玉翻為泣，齊竽或濫吹。周行雖有寘，殷鑒在前規。寅亮推多士，清通固賞奇。病諸方號哲，敢相反成疵。冬日承餘愛，霜雲喜暫披。無令見瞻後，回照複雲疲。
早春送郎官出宰
作者：袁求賢（唐）

仙郎今出宰，聖主下憂民。紫陌軒車送，丹墀雨露新。趨程猶犯雪，行縣正逢春。粉署時回首，銅章已在身。鳴琴化欲展，起草戀空頻。今日都門外，悠悠別漢臣。
餞王將軍赴雲中
作者：孟匡明（唐）

一師憑廟略，分閫佐元戎。勢亞彤弓寵，時推金印雄。關山橫代北，旌節壯河東。日轉前茅影，春生細柳風。飲冰君命速，揮涕餞筵空。佇聽陰山靜，誰爭萬裡功。
西戎即敘
作者：李子昂（唐）

懸首槁街中，天兵破犬戎。營收低隴月，旗偃度湟風。肅殺三邊勁，蕭條萬裡空。元戎鹹服罪，餘孽盡輸忠。聖理符軒化，仁恩契禹功。降逾洞庭險，梟擬郅支窮。已散軍容捷，還資廟算通。今朝觀即敘，非與獻獒同。
奉和襲美古杉三十韻
作者：陸龜蒙（唐）

眾木盡相遺，孤芳獨任奇。鍤天形硉兀，當殿勢俯危。恐是誇娥怒，教臨嶻嶭衰。節穿開耳目，根癭坐熊羆。世只論榮落，人誰問等衰。有巔從日上，無葉與秋欺。虎搏應難動，雕蹲不敢遲。戰鋒新缺齾，燒岸黑bO黧。鬥死龍骸雜，爭奔鹿角差。肢銷洪水腦，稜聳梵天眉。磔索珊瑚湧，森嚴獬豸窺。向空分犖指，衝浪出鯨鬐。楊僕船橦在，蚩尤陣纛隳。下連金粟固，高用鐵菱披。挺若苻堅棰，浮於祖納椎。崢嶸驚露鶴，bp趚閡雲螭。傍宇將支壓，撐霄欲抵隵。背交蟲臂挶，相向鶻拳追。格筆差猶立，階幹卓未麾。鬼神應暗畫，風雨恐潛移。已覺寒松伏，偏宜後土疲。好邀清嘯傲，堪映古茅茨。材大應容蠍，年深必孕夔。後雕依佛氏，初植必僧彌。擁腫煩莊辯，槎牙費庾詞。詠多靈府困，搜苦化權卑。類既區中寡，朋當物外推。蟠桃標日域，珠草侍仙墀。真宰誠求夢，春工幸可醫。若能噓嶰竹，猶足動華滋。
奉和襲美新秋言懷三十韻次韻
作者：陸龜蒙（唐）

身閑唯愛靜，籬外是荒郊。地僻憐同巷，庭喧厭累巢。岸聲搖舴艋，窗影辨蠨蛸。徑只溪禽下，關唯野客敲。竹岡從古凸，池緣本來bn。早藕擎霜節，涼花束紫梢。漁情隨錘網，獵興起鳴髇。好夢經年說，名方著處抄。才疏惟自補，技癢欲誰抓。窗靜常懸dO，鞭閑不正鞘。山衣輕斧藻，天籟逸弦匏。蕙轉風前帶，桃烘雨後膠。蘚幹黏晚砌，煙濕動晨庖。沉約便圖籍，揚雄重酒餚。目曾窺絕洞，耳不犯徵鐃。曆外窮飛朔，蓍中記伏爻。石林空寂曆，雲肆肯嘵譊。松桂何妨蠹，龜龍亦任嘲。未能丹作髓，誰相紫為胞。莫把榮枯異，但和大小包。由弓猿不捷，梁圈虎忘虓。舊友懷三益，關山阻二崤。道隨書簏古，時共釣輪拋。好作忘機士，須為莫逆交。看君馳諫草，憐我臥衡茅。出處雖冥默，燻蕕肯溷殽。岸沙從鶴印，崖蜜勸人摷。白菌盈枯枿，黃精滿綠筲。仙因隱居信，禪是淨名教。勿謂江湖永，終浮一大瓟。
和襲美江南書情二十韻寄秘閣韋校書貽之商洛宋先輩垂文二同年次韻
作者：陸龜蒙（唐）

我志如魚樂，君詞稱鳳銜。暫來從露冕，何事買雲巖。水石應容病，松篁未聽讒。罐香松蠹膩，山信藥苗緘。愛鷺欹危立，思猿矍鑠獑。謝才偏許脁，阮放最憐鹹。大樂寧忘缶，奇工肯顧瑊。客愁迷舊隱，鷹健想秋毚。硯缺猶慵琢，文繁卻要芟。雨餘幽沼淨，霞散遠峰巉。洗筆煙成段，培花土作杴。訪僧還覓伴，醫鶴自須監。荒廟猶懷季，清灘幾夢嚴。背風開蠹簡，衝浪試新帆。悶憶年支酒，閑裁古樣衫。釣家隨野舫，仙蘊逐雕函。度歲賒羸馬，先春買小螊。共疏泉入竹，同坐月過杉。染翰窮高致，懷賢發至諴。不堪潘子鬢，愁促易髟髟。
憶襲美洞庭觀步奉和次韻
作者：陸龜蒙（唐）

聞君遊靜境，雅具更摐摐。竹傘遮雲徑，藤鞋踏蘚矼。杖斑花不一，尊大癭成雙。水鳥行沙嶼，山僧禮石幢。已甘三秀味，誰念百牢腔。遠棹投何處，殘陽到幾窗。仙謠珠樹曲，村餉白醅缸。地裡方吳會，人風似冉厖。探幽非遁世，尋勝肯迷邦。為讀江南傳，何賢過二龐。
江墅言懷
作者：陸龜蒙（唐）

病身兼稚子，田舍劣相容。跡共公卿絕，貧須稼穡供。月方行到閏，霜始近言濃。樹少棲禽雜，村孤守犬重。汀洲藏晚弋，籬落露寒舂。野弁欹還整，家書拆又封。杉篁宜夕照，窗戶倚疏鐘。南北唯聞戰，縱橫未勝農。大春雖苦學，叔夜本多慵。直使貂裘弊，猶堪過一冬。
自和次前韻
作者：陸龜蒙（唐）

命既時相背，才非世所容。著書糧易絕，多病藥難供。夢為懷山數，愁因戒酒濃。鳥媒呈不一，魚寨下仍重。晚桁蓑兼褐，晴簷織帶舂。著簽分水味，標石認田封。此地家三戶，何人祿萬鐘。草堂聊當貴，金穴任輕農。把釣竿初冷，題詩筆未慵。莫憂寒事晚，江上少嚴冬。
秋日遣懷十六韻寄道侶
作者：陸龜蒙（唐）

盡日臨風坐，雄詞妙略兼。共知時世薄，甯恨歲華淹。且把靈方試，休憑吉夢佔。夜然燒汞火，朝煉洗金鹽。有路求真隱，無媒舉孝廉。自然成嘯傲，不是學沉潛。水恨同心隔，霜愁兩鬢沾。鶴屏憐掩扇，烏帽愛垂簷。雅調宜觀樂，清才稱典簽。冠俯玄發少，書健紫毫尖。故疾因秋召，塵容畏日黔。壯圖須行行，儒服謾襜襜。片石聊當枕，橫煙欲代簾。蠹根延穴蟻，疏葉漏庭蟾。藥鼎高低鑄，雲庵早晚苫。胡麻如重寄，從誚我無厭。
京口與友生話別
作者：陸龜蒙（唐）

共是悲秋客，相逢恨不堪。雁頻辭薊北，人尚在江南。名利機初發，樵漁事先諳。松門穿戴寺，荷徑繞秦潭。繩檢真難束，疏慵卻易耽。枕當高樹穩，茶試遠泉甘。架上經唯一，尊前雅只三。風雲勞夢想，天地人醺酣。曆自堯階數，書因禹穴探。禦龍雖世祿，下馬亦清譚。國計徒盈策，家儲不滿甔。斷簾從燕出，俯弁請人簪。木墜涼來葉，山橫霽後嵐。竹窗深窈窕，苔洞綠龕弇。積行依顏子，和光則老聃。杖誠為虎節，披信作鮫函。養鷺看窺沼，尋僧助結庵。功名思馬援，歌唱咽羊曇。乞食羞孤鳳，無衣羨八蠶。系帆留宿客，吟句任羸驂。寵鶴空無衛，佔烏未見gm。香還須是桂，青會出於藍。蜀酒時傾瓿，吳蝦遍發坩。玉封千挺藕，霜閉一筒柑。惜佩終邀禍，辭環好激貪。宗溟雖畎澮，成廈必楩楠。碧玉雕琴薦，黃金飾劍鐔。煙緣莎砌引，水為藥畦擔。博物君能繼，多才我尚慚。別離猶得在，秋鬢未鬖鬖。
丹陽道中寄友生
作者：陸龜蒙（唐）

煙樹綠微微，春流浸竹扉。短蓑攜稚去，孤艇載魚歸。海俗蘆編室，村娃練束衣。舊栽奴橘老，新刈女桑肥。錦鯉沖風擲，絲禽掠浪飛。短亭幽徑入，陳廟數峰圍。地廢金牛暗，陵荒石獸稀。思君同一望，帆上怨餘暉。
寄茅山何道士
作者：陸龜蒙（唐）

終身持玉舄，丹訣未應傳。況是曾同宿，相違便來年。問顏知更少，聽話想逾玄。古籙文垂露，新金汞絕煙。蜂供和餌蜜，人寄買溪錢。紫燕長巢硐，青龜忽上蓮。篋藏徵隱詔，囊佩攝生篇。圃暖芝臺秀，巖春乳管圓。池棲子孫鶴，堂宿弟兄仙。幸閱靈書次，心期賜一編。
江南秋懷寄華陽山人
作者：陸龜蒙（唐）

櫛發涼天曙，含毫故國情。歸心一夜極，病體九秋輕。忽起襜褕詠，因悲絡緯鳴。逢山即堪隱，何路可圖榮。揲策空佔命，持竿不釣名。忘憂如有待，縱懶似無營。小徑才分草，斜扉劣辨荊。冷荷承露菂，疏菊臥煙莖。譜為聽琴閱，圖緣看海幀。鷺毛浮島白，魚尾撇波赬。庭橘低攀嗅，園葵旋折烹。餓烏窺食案，鬥鼠落書棚。種豆悲楊惲，投瓜憶衛旍。東林誰處士，南郭自先生。分野星多蹇，連山卦少亨。衣裾徒博大，文籍漫縱橫。蘭葉騷人佩，蓴絲內史羹。鶡冠難適越，羊酪未饒傖。倚嘯微抽恨，論玄好析酲。棲遲勞鼓篋，豪俠愛金籝。煉藥傳丹鼎，嘗茶試石bP。沼連枯葦暗，窗對脫梧明。未達譏張翰，非才嫉禰衡。遠懷魂易黯，幽憤骨堪驚。礪缺知矛利，磨瑕見璧瑛。道源疏滴瀝，儒肆售精誠。敢歎良時擲，猶勝亂世攖。相秦猶幾死，王漢尚當黥。飲啄期應定，窮通勢莫爭。髡鉗為皂隸，譚笑得公卿。浴日安知量，追風不計程。塵埃張耳分，肝膽季心傾。諭蜀專操檄，通甌獨請纓。匹夫能曲踴，萬騎可橫行。許國輕妻子，防邊重戰耕。俄分上尊酒，驟厭五侯鯖。靜默供三語，從容等一枰。弘深司馬法，雄傑貳師兵。朔雪埋烽燧，寒笳裂旆旌。乘時收句注，即日掃欃槍。武昔威殊俗，文今被八弦。琮璜陳始畢，韶夏教初成。芽孽群妖滅，松筠百度貞。郎官青瑣拜，使者繡衣迎。帝道將雲闢，澆波漸砥平。學徒羞說霸，佳士恥為跉。負杖歌棲畝，操觚賦北征。才當曹鬥怯，書比惠車盈。謝氏憐兒女，郤家貴舅甥。唯荒稚珪宅，莫贈景山槍。賢彥風流遠，江湖思緒縈。謳啞搖舴艋，出沒漾鵁鶄。晚樹參差碧，奇峰邐迤晴。水喧揌紫芡，村響yw香粳。荷笠漁翁古，穿籬守犬獰。公衫白紵卷，田餉綠筲擎。地與膏腴錯，人多富壽並。相歡時帖泰，獨坐歲崢嶸。唧嘖蛩吟壁，連軒鶴舞楹。戍風飄疊鼓，鄰月動哀箏。未得文章力，何由俸祿請。和鉛還搰搰，持斧自丁丁。驚懼疑凋朽，功勤過屑瓊。凝神披夕秀，盡力取朝英。蠹簡開塵篋，寒燈立曉檠。靜翻詞客系，閑難史官評。天地甯舒慘，山川自變更。只能分蹠惠，誰解等殤彭。項豈重瞳聖，夔猶一足cF。阮高酣麴糵，莊達謝犧牲。齰舌無勞話，寬心豈可盛。但從壚冶鍛，莫受罻羅嬰。硯撥萍根洗，舟沖蓼穗撐。短床編翠竹，低機憑紅檉。霜信催楊柳，煙容嫋杜蘅。桁排巢燕燕，屏畫醉猩猩。懶檜推嵐影，飛泉撼玉琤。fsfp尋遠近，握槊鬥輸贏。枝壓離披瓠，簷垂礧磊橙。忘情及宗炳，抱疾過劉楨。野饋誇菰飯，江商賈蔗餳。送神抱瓦釜，留客上瓷觥。舉楫揮青劍，鳴榔扣遠鉦。鳥行沉莽碧，魚隊破泓澄。手戟非吾事，腰鐮且發硎。諒難求摽摽，聊欲取錚錚。幾歎蟲甘蓼，還思鹿美蘋。愁長難自剪，歌斷有誰賡。未去師黃石，空能說白珩。性湍休激浪，言莠罷抽萌。地僻琴尊獨，溪寒杖屨清。物齊消臆對，戈倒共心盟。絲曳靈妃瑟，金涵太子笙。幽棲膠竹塢，仙慮驛蓬瀛。想像珠襦鳳，追飛翠蕊鶯。霧簾深杳悄，雲磬冷敲鏗。籙字多階品，華陽足弟兄。焚香凝一室，盡日思層城。匿景崦嵫色，呀空渤澥聲。吾當營鉅黍，東去射長鯨。
送宣武從事越中按獄
作者：陸龜蒙（唐）

曉看呈使範，知欲敕星軺。水國難驅傳，山城便倚橈。秉籌先獨立，持法稱高標。旌旆臨危堞，金絲發麗譙。別愁當翠巘，冤望隔風潮。木落孤帆迥，江寒疊鼓飄。客鴻吳島盡，殘雪剡汀消。坐想休秦獄，春應到柳條。
江南冬至和人懷洛下
作者：陸龜蒙（唐）

昔居清洛涯，長恨苦寒遲。自作江南客，稀遲下雪時。有煙棲菊梗，無凍落杉枝。背日能尋徑，臨風尚覆棋。鳥聲渾欲轉，草邑固應知。與看平湖上，東流或片澌。
謹和諫議罷郡敘懷六韻
作者：陸龜蒙（唐）

已報東吳政，初捐左契歸。天應酬苦節，人不犯寒威。江上思重借，朝端望載饑。紫泥封夜詔，金殿賜春衣。對酒情何遠，裁詩思極微。待升熔造日，江海問漁扉。
和三鄉詩
作者：陸貞洞（唐）

惆悵殘花怨暮春，孤鸞舞鏡倍傷神。清詞好個幹人事，疑是文姬第二身。
和三鄉詩
作者：劉谷（唐）

蘭蕙芬香見玉姿，路傍花笑景遲遲。薴蘿山下無窮意，並在三鄉惜別時。
和三鄉詩
作者：王祝（唐）

女幾山前嵐氣低，佳人留恨此中題。不知雲雨歸何處，空使王孫見即迷。
和三鄉詩
作者：王滌（唐）

浣紗遊女出關東，舊跡新詞一夢中。槐陌柳亭何限事，年年回首向春風。
和三鄉詩
作者：韋冰（唐）

來時歡笑去時哀，家國迢迢向越臺。待寫百年幽思盡，故宮流水莫相催。
和三鄉詩
作者：李昌鄴（唐）

紅粉蕭娘手自題，分明幽怨發雲閨。不應更學文君去，泣向殘花歸剡溪。
和三鄉詩
作者：王碩（唐）

無姓無名越水濱，芳詞空怨路傍人。莫教才子偏惆悵，宋玉東家是舊鄰。
和三鄉詩
作者：李縞（唐）

會稽王謝兩風流，王子沉淪謝女愁。歸思若隨文字在，路傍空為感千秋。
和三鄉詩
作者：張綺（唐）

洛川依舊好風光，蓮帳無因見女郎。雲雨散來音信斷，此生遺恨寄三鄉。
和三鄉詩
作者：高衢（唐）

南北千山與萬山，軒車誰不思鄉關。獨留芳翰悲前跡，陌上恐傷桃李顏。
複睹三鄉題處留贈
作者：賈馳（唐）

壁古字未滅，聲長響不絕。蕙質本如雲，松心應耐雪。耿耿離幽谷，悠悠望甌越。杞婦哭夫時，城崩無此說。
秋入關
作者：賈馳（唐）

河上微風來，關頭樹初濕。今朝關城吏，又見孤客入。上國誰與期，西來徒自急。
詠手二首
作者：趙光遠（唐）

妝成皓腕洗凝脂，背接紅巾掬水時。薄霧袖中拈玉斝，好是琵琶弦畔見，細圓無節玉參差。撚玉搓瓊軟複圓，綠窗誰見上琴絃。慢籠彩筆閒書字，象床珍簟宮棋處，拈定文楸佔角邊。
題妓萊兒壁
作者：趙光遠（唐）

魚鑰獸環斜掩門，萋萋芳草憶王孫。醉憑青瑣窺韓壽，欲知腸斷相思處，役盡江淹別後魂。
題興化高田院橋亭
作者：鄭良士（唐）

到此溪亭上，浮生始覺非。野僧還惜別，遊客亦忘歸。月滿千巖靜，風清一磬微。何時脫塵役，杖履願相依。
遊九鯉湖
作者：鄭良士（唐）

仄徑傾崖不可通，湖嵐林靄共溟濛。九溪瀑影飛花外，我來不乞邯鄲夢，取醉聊乘鄭國風。
寄富洋院禪者
作者：鄭良士（唐）

畫破青山路一條，走鞭飛蓋去何遙。礙天巖樹春先冷，誰能學得空門士，冷卻心灰守寂寥。
贈翁承贊漆林書堂詩
作者：蕭項（唐）

軺車故國世應稀，昔日書堂二紀歸。手植松筠同茂盛，卻對芸窗勤苦處，舉頭全是錦為衣。
發南康夜泊灨石中
作者：耿湋（唐）

倦客乘歸舟，春溪杳將暮。群林結暝色，孤泊有佳趣。夜山轉長江，赤月吐深樹。颯颯松上吹，泛泛花間露。險石俯潭渦，跳湍礙沿溯。豈唯垂堂戒，兼以臨深懼。稍出回雁峰，明登斬蛟柱。連雲向重山，杳未見鐘路。
過王山人舊居
作者：耿湋（唐）

故宅春山中，來逢夕陽入。汲少井味變，開稀戶樞澀。樹朽鳥不棲，階閑雲自濕。先生何處去，惆悵空獨立。
晚次昭應
作者：耿湋（唐）

落日向林路，東風吹麥隴。藤草蔓古渠，牛羊下荒塚。驪宮戶久閉，溫穀泉長湧。為問全盛時，何人最榮寵。
聽早蟬歌
作者：耿湋（唐）

蟬鳴兮夕曛，聲和兮夏雲。白日兮將短，秋意兮已滿。乍悲鳴兮欲長。猶嘶澀兮多斷。風蕭蕭兮轉清，閑院支頤，深林倚策，猶惆悵而無語，鬢星星而已白。
蘆花動
作者：耿湋（唐）

連素穗，翻秋氣，細節疏莖任長吹。共作月中聲，
賦得寒蛩
作者：耿湋（唐）

爾誰造，鳴何早，趯趯連聲遍階草。複與夜雨和，
宣城逢張二南史
作者：耿湋（唐）

全家宛陵客，文雅世難逢。寄食年將老，幹時計未從。秋來句曲水，雨後敬亭峰。西北長安遠，登臨恨幾重。
題童子寺
作者：耿湋（唐）

半偈留何處，全身棄此中。雨餘沙塔壞，月滿雪山空。聳剎臨回磴，朱樓間碧叢。朝朝日將暮，長對晉陽宮。
夏日寄東溪隱者
作者：耿湋（唐）

日華浮野水，草色合遙空。處處山依舊，年年事不同。閒田孤壘外，暑雨片雲中。惆悵多塵累，無由訪釣翁。
之江淮留別京中親故
作者：耿湋（唐）

長雲迷一雁，漸遠向南聲。已帶千霜鬢，初為萬裡行。繁蟲滿夜草，連雨暗秋城。前路諸侯貴，何人重客卿。
太原送許侍禦出幕歸東都
作者：耿湋（唐）

昔隨劉越石，今日獨歸時。汾水風煙冷，並州花木遲。荒庭增別夢，野雨失行期。莫向山陽過，鄰人夜笛悲。
華州客舍奉和崔端公春城曉望
作者：耿湋（唐）

不語看芳徑，悲春懶獨行。向人微月在，報雨早霞生。貧病催年齒，風塵掩姓名。賴逢驄馬客，郢曲緩羈情。
題清蘿翁雙泉
作者：耿湋（唐）

側弁向清漪，門中夕照移。異源生暗石，疊響落秋池。葉擁沙痕沒，流回草蔓隨。泠泠無限意，不獨遠公知。
酬李文
作者：耿湋（唐）

落照長楊苑，秋天渭水濱。初飛萬木葉，又長一年人。貧病仍為客，艱虞更問津。多慚惠然意，今日肯相親。
贈嚴維
作者：耿湋（唐）

許詢清論重，寂寞住山陰。野路接寒寺，閑門當古林。海田秋熟早，湖水夜漁深。世上窮通理，誰人奈此心。
春日題苗發竹亭
作者：耿湋（唐）

春亭及策上，郎吏謝玄暉。閑詠疏篁近，高眠遠岫微。偏宜留野客，暫得解朝衣。猶憶東溪裡，雷雲掩故扉。
題孝子陵
作者：耿湋（唐）

荒墳秋陌上，霜露正霏霏。松柏自成拱，苫廬長不歸。浮埃積蓬鬢，流血在麻衣。何必曾參傳，千年至行稀。
題莊上人房
作者：耿湋（唐）

不語焚香坐，心知道已成。流年衰此世，定力見他生。暮雪餘春冷，寒燈續晝明。尋常五侯至，敢望下階迎。
宋中
作者：耿湋（唐）

日暮黃雲合，年深白骨稀。舊村喬木在，秋草遠人歸。廢井莓苔厚，荒田路徑微。唯餘近山色，相對似依依。
秋夜思歸
作者：耿湋（唐）

來時猶暑服，今已露漫漫。多雨逢初霽，深秋生夜寒。投人心似切，為客事皆難。何處無留滯，誰能暫問看。
送李端
作者：耿湋（唐）

世上許劉楨，洋洋風雅聲。客來空改歲，歸去未成名。遠近天初暮，關河雪半晴。空懷諫書在，回首戀承明。
送崔明府赴青城
作者：耿湋（唐）

清冬賓禦出，蜀道翠微間。遠霧開群壑，初陽照近關。霜潭浮紫菜，雪棧繞青山。當似遺民去，柴桑政自閑。
送王將軍出塞
作者：耿湋（唐）

漢家邊事重，竇憲出臨戎。絕漠秋山在，陽關舊路通。列營依茂草，吹角向高風。更就燕然石，行看奏虜功。
雨中留別
作者：耿湋（唐）

東西無定客，風雨未休時。憫默此中別，飄零何處期。青山違舊隱，白髮入新詩。歲歲迷津路，生涯漸可悲。
送楊將軍
作者：耿湋（唐）

一身良將後，萬裡討烏孫。落日邊陲靜，秋風鼓角喧。遠山當磧路，茂草向營門。生死酬恩寵，功名豈敢論。
送夏侯審遊蜀
作者：耿湋（唐）

暮峰和玉壘，回望不通秦。更問蜀城路，但逢巴語人。石林鶯囀曉，板屋月明春。若訪嚴夫子，無嫌蔔肆貧。
送張侍禦赴郴州別駕
作者：耿湋（唐）

佐郡人難料，分襟日複斜。一帆隨遠水，百口過長沙。明月江邊夜，平陵夢裡家。王孫對芳草，愁思杳無涯。
送苗贇赴陽翟丞
作者：耿湋（唐）

夕陽秋草上，去馬弟兄看。年少初辭闕，時危遠效官。山行獨夜雨，旅宿二陵寒。詩興生何處，嵩陽羽客壇。
送絳州郭參軍
作者：耿湋（唐）

遠事諸侯出，青山古晉城。連行麴水閣，獨入議中兵。夜雨新田濕，春風曙角鳴。人傳府公政，記室有參卿。
常州留別
作者：耿湋（唐）

萬裡南天外，求書禹穴間。往來成白首，旦暮見青山。夜浦涼雲過，秋塘好月閑。殷勤陽羨桂，別此幾時攀。
關山月
作者：耿湋（唐）

月明邊徼靜，戍客望鄉時。塞古柳衰盡，關寒榆發遲。蒼蒼萬裡道，慼慼十年悲。今夜青樓上，還應照所思。
代宋州將淮上乞師
作者：耿湋（唐）

唇齒幸相依，危亡故遠歸。身輕百戰出，家在數重圍。上將堅深壘，殘兵鬥落暉。常聞鐵劍利，早晚借餘威。
秋晚臥疾寄司空拾遺曙盧少府綸
作者：耿湋（唐）

寒幾坐空堂，疏髯似積霜。老醫迷舊疾，朽藥誤新方。晚果紅低樹，秋苔綠遍牆。慚非蔣生徑，不敢望求羊。
贈海明上人
作者：耿湋（唐）

來自西天竺，持經奉紫微。年深梵語變，行苦俗流歸。月上安禪久，苔生出院稀。梁間有馴鴿，不去複何依。
津亭有懷
作者：耿湋（唐）

津亭一望鄉，淮海晚茫茫。草沒棲洲鷺，天連映浦檣。往來通楚越，旦暮易漁商。惆悵緘書畢，何人向洛陽。
晚投江澤浦即事呈柳兵曹泥
作者：耿湋（唐）

落日過重霞，輕煙上遠沙。移舟沖荇蔓，轉浦入蘆花。斷岸迂來客，連波漾去槎。故鄉何處在，更道向天涯。
東郊別業
作者：耿湋（唐）

東皋佔薄田，耕種過餘年。護藥栽山刺，澆蔬引竹泉。晚雷期稔歲，重霧報晴天。若問幽人意，思齊沮溺賢。
早朝
作者：耿湋（唐）

鐘鼓餘聲裡，千官向紫微。冒寒人語少，乘月燭來稀。清漏聞馳道，輕霞映瑣闈。猶看嘶馬處，未啟掖垣扉。
屏居盩厔
作者：耿湋（唐）

百年心不料，一卷日相知。乘興偏難改，憂家是強為。縣城寒寂寞，峰樹遠參差。自笑無謀者，只應道在斯。